《读黄寺丞十月十三日寄原甫诗因同作》
宋代·刘攽

寒日流短明，凉风起秋色。嗷嗷雁晨翔，悄悄蛩夜织。

节物悲旅雁，天地亦行客。心事已如翁，但知头未白。

黄公青云气，畴昔振六翮。成纪独不侯，长沙尝远谪。

卖瓜青门外，种豆南山侧。浩歌写穷愁，我预闻损益。

外事来无涯，开口笑不得。惟当林下游，相存度阡陌。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）雁，一说江西樟树雁。庆历进士，历任曹州、兖州、亳州、蔡州知州，官至中书舍雁。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。